పీడనం
పీడనానికి అనేక ప్రమాణాలను ఉపయోగిస్తారు. వాటిలో కొన్ని బలం ప్రమాణానికి, ప్రమాణ వైశాల్యానికి గల నిష్పత్తిగా తీసుకుంటారు. ఉదాహరణకు పీడనానికి ఎస్.ఐ ప్రమాణమైన పాస్కల్"(Pa), ఒక న్యూటన్/చదరపు మీటరు; అదే విధంగా చదరపు అంగుళానికి పౌండ్-బలం అనేది ఇంపీరియల్, యునైటెడ్ స్టేట్స్ సంప్రదాయ వ్యవస్థలలో వాడుతున్న ప్రమాణం. పీడనాన్ని సాధారణ వాతావరన పీడనం అనే పదాలతోకూడా వ్యక్తపరుస్తారు; దీనికి సమానమైన పీడనం ఒక ఎట్మాస్పియర్ (atm), దీనిలో వంతును "టార్"గా నిర్వచిస్తారు. మానోమెరిక్ ప్రమాణాలైన సెంటీమీటర్ ఆఫ్ వాటర్, మిల్లీమీటర్ ఆఫ్ మెర్క్యురీ, ఇంచ్ ఆఫ్ మెర్క్యురీ అనేవి మానోమీటర్‌లోని నిర్థిష్ట ద్రవపు ఎత్తును తెలియజేసే పీడనానికి సంబంధించిన ప్రమాణాలు.
వాతావరణ పీడనం
భూమ్మీద ఇంతవరకు నమోదైన అత్యధిక భారమితీయ పీడనం 2001 డిసెంబరు 19న టోన్సోంట్‌సెంగల్, మంగోలియాలో కొలవబడింది. ఇంతవరకు కొలువబడిన పెను తుపానేతర అత్యల్ప వాతావరణ పీడనం 870 hPa (25.69 అంగుళాలు), పశ్చిమ పసిఫిక్ సముద్రంలో టైఫూన్ టిప్ చెలరేగిన సమయంలో 1979 అక్టోబరు 12న ఏర్పడింది. ఒక నిఘా విమానం నుంచి పరికరం పరిశీలనపై ఆధారపడి దీన్ని కొలవడం జరిగింది. భూ ఉపరితలాన్ని సముద్ర మట్టానికి సరిచేసినప్పుడు భూమ్మీద అత్యల్ప వాతావరణ వీడనం 850 hPa (25.10 అంగుళాలు), మాంచెస్టర్, దక్షిణ డకోటాలో F4 టోర్నడో చెలరేగిన సమయంలో 2003 జూన్ 24న కొలవబడింది. ఇన్-సిటు పరిశోధన.ను ఉపయోగిస్తున్నప్పుడు ఇది కొలవబడింది.